ส่วนที่ 1

การประกอบธุรกิจ

  -----------------------------------------------------------------------
  1. นโยบายและภาพรวมการประกอบธุรกิจ

  -----------------------------------------------------------------------

1.1 ปรัชญาในการดำเนินธุรกิจ วิสัยทัศน์ พันธกิจ ค่านิยม และกลยุทธ์

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) “บริษัท”
เป็นนิติบุคคลที่จัดตั้งขึ้นในประเทศไทย โดยจดทะเบียนจัดตั้งเมื่อวันที่ 6 ธันวาคม 2528
ประกอบธุรกิจผลิตและจำหน่ายน้ำยางข้นและผลพลอยได้จากน้ำยาง เมื่อวันที่ 29 กรกฎาคม 2534
ได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
ชื่อย่อในการซื้อขายหลักทรัพย์ คือ TRUBB ชื่อเรียกของกลุ่มธุรกิจ คือ กลุ่มไทยเท็คซ์ (THAITEX)
กลุ่มไทยเท็คซ์มีการขยายการลงทุนอย่างต่อเนื่องในธุรกิจที่เกี่ยวกับยางพารา

  ปรัชญาในการดำเนินธุรกิจ

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

ดำเนินธุรกิจภายใต้ปณิธานอันแน่วแน่ต่อการผลิตสินค้าที่ได้คุณภาพตามมาตรฐานสากล

หรือเหนือกว่ามาตรฐานที่ยอมรับกันในระดับนานาชาติ

ด้วยเหตุผลนี้บริษัทจึงมีการพัฒนาปรับปรุงคุณภาพสินค้าอยู่เสมอ

เพื่อให้สามารถสนองตอบความต้องการและความพึงพอใจสูงสุดของลูกค้าทั้งภายในและภายนอกประเทศ

  วิสัยทัศน์

เราจะเป็นผู้นำในอุตสาหกรรมน้ำยางข้นของโลก
โดยเน้นการตอบสนองความต้องการของลูกค้าให้ดีที่สุด

  พันธกิจ

เป็นผู้ผลิตน้ำยางข้นที่มุ่งเน้นในคุณภาพเหนือกว่ามาตรฐานสากล

เพื่อสนองตอบความต้องการและความพึงพอใจสูงสุดของลูกค้า

  ค่านิยม

  การทำงานเป็นทีม

  เพื่อคุณภาพดีเหนือกว่ามาตรฐาน

ด้วยความรับผิดชอบต่อหน้าที่และผลงาน

ความซื่อสัตย์สุจริต ความโปร่งใส

  ความมีประสิทธิภาพ และ รักษาสิ่งแวดล้อม

  มุ่งสู่ความเป็นเลิศ

  กลยุทธ์

1. หาแหล่งวัตถุดิบที่ถูกกว่า มีปริมาณเพียงพอ คู่แข่งน้อยราย เพื่อได้ต้นทุนที่ถูกกว่า
สร้างกำไรเพิ่มขึ้น

  2. เพิ่มประสิทธิภาพระบบ BACK OFFICE และปรับเปลี่ยนระบบ IT ให้ทันสมัย
  ลดพนักงานที่ไม่มีประสิทธิภาพ

  ปรับขนาดองค์กรให้เล็กลง

3. เพิ่มยอดขายโดยการแยก Segment ของตลาดให้ชัดเจน

  4. สร้างนวัตกรรมสินค้าใหม่ให้แตกต่างจากคู่แข่ง เพิ่มความหลากหลายให้กับสินค้า
  เพื่อสนองต่อความต้องการ

  ของลูกค้า หลีกเลี่ยงการทำสงครามราคา

  5. หยุดการผลิตโรงงานที่ผลิตไม่คุ้มทุน

  1.2 การเปลี่ยนแปลงและพัฒนาการที่สำคัญ

ด้านอำนาจการควบคุมบริษัทเป็นของกลุ่มผู้เริ่มก่อตั้งบริษัท
ซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร

ปี 2548
คณะกรรมการได้แต่งตั้งผู้บริหารรุ่นใหม่ขึ้นมาเรียนรู้งานและแบ่งเบาภารกิจของคณะกรรมการบริหารในตำแหน่งผู้ช่วยกรรมการผู้จัดการใหญ่
ปัจจุบันมีผู้ดำรงตำแหน่งผู้ช่วยกรรมการผู้จัดการใหญ่จำนวน 3 ท่าน นอกจากนี้
บริษัทได้แต่งตั้งผู้ช่วยกรรมการผู้จัดการใหญ่และผู้บริหารรุ่นใหม่ท่านอื่นๆ
ไปดำรงตำแหน่งกรรมการผู้จัดการบริษัทในเครือ
เพื่อความคล่องตัวและเพิ่มประสิทธิภาพในการบริหารงาน

ปี 2557 มีการแต่งตั้งผู้บริหารระดับสูงใหม่จำนวน 2 ตำแหน่ง คือ ประธานเจ้าหน้าที่ปฏิบัติการ
รับผิดชอบสายงานสนับสนุนและปฏิบัติการ และประธานเจ้าหน้าที่ฝ่ายการตลาด
รับผิดชอบงานด้านสายการตลาดและการขาย เพื่อแบ่งเบาภาระหน้าที่ของกรรมการผู้จัดการใหญ่

ในช่วง 3 ปีที่ผ่านมา (ปี 2555-2557) ลักษณะการประกอบธุรกิจมีการเปลี่ยนแปลงที่สำคัญ คือ

-   เริ่มการผลิตยางแท่งในปี 2555 ด้วยกำลังการผลิตเต็มที่ 50,000 ตันต่อปี บริษัท
    ไทยรับเบอร์ เอช พี เอ็น อาร์ จำกัด บริษัทย่อยสร้างยอดขายยางแท่งในปี 2555
    คิดเป็นร้อยละ 10 ของยอดขายรวมกลุ่มไทยเท็คซ์ และร้อยละ 17 ในปี 2556-2557

-   ขยายการลงทุนไปในประชาคมเศรษฐกิจอาเซียน (AEC) ปี 2556
    บริษัทได้ก่อตั้งบริษัทย่อยแห่งใหม่ชื่อ Myanmar Thai Rubber Joint Corporation
    Limited ในสาธารณรัฐแห่งสหภาพเมียนมาร์ ทุนจดทะเบียน 80 ล้านบาท
    บริษัทถือหุ้นในสัดส่วนร้อยละ 64 คิดเป็นเงินลงทุน 51.20 ล้านบาท ในปี 2557
    บริษัทได้ชำระค่าซื้อหุ้นดังกล่าวบริษัทย่อยดำเนินธุรกิจบริหารสวนยางพารา โรงรมควันยางแผ่น
    และโรงงานน้ำยางข้นในเมืองมะริด จังหวัดทวาย
    ซึ่งสาธารณรัฐแห่งสหภาพเมียนมาร์มีจุดเด่นด้านการเกษตร
    โดยมีสวนยางพาราที่สามารถสนับสนุนการจัดหาวัตถุดิบยางพาราในอนาคต
    และเพื่อสิทธิประโยชน์ด้านภาษีจากการลงทุนในเขต AEC
    และเป็นบริษัทแรกที่ได้รับใบอนุญาตส่งเสริมการลงทุนด้านธุรกิจยางพาราจากคณะกรรมการส่งเสริมการลงทุนของสาธารณรัฐแห่งสหภาพเมียนมาร์
    ปัจจุบันอยู่ระหว่างการก่อสร้างโรงงานน้ำยางข้น ซึ่งจะเริ่มดำเนินการผลิตในปี 2558

-   สวนยางพาราในภาคเหนือเริ่มกรีดยาง บริษัท ไทยรับเบอร์ แลนด์ แอนด์ แพลนเตชั่น จำกัด
    บริษัทย่อยเริ่มปลูกยางพาราในภาคเหนือตั้งแต่ปี 2549
    ปัจจุบันมีต้นยางพาราที่เริ่มให้ผลผลิตแล้ว และ
    ต้นที่กำลังเจริญเติบโตพร้อมที่จะให้ผลผลิตในอนาคตรวมประมาณ 600,000 ต้น ในปี 2556
    เป็นปีแรกที่เริ่มทดลองกรีดยาง และคาดว่าจะทยอยเปิดกรีดจนเกือบทั้งหมดภายในปี 2561

-   การปรับแผนการผลิตของกลุ่มน้ำยางข้น ปี 2556 บริษัท ไทยรับเบอร์ลาเท็คซ์กรุ๊ป จำกัด
    บริษัทย่อยได้หยุดการผลิตของโรงงานน้ำยางข้นขนาดเล็ก 1โรงงาน คือ สาขาบึงกาฬ
    จังหวัดบึงกาฬ เนื่องจากมีการผลิตที่ไม่ถึงจุดคุ้มทุน เพื่อลดต้นทุนคงที่
    และมีแผนการขายสินทรัพย์ดังกล่าว เพื่อสร้างรายได้ ในส่วนของโรงงานน้ำยางข้นที่เหลือ
    กลุ่มบริษัทได้ มีการปรับแผนการผลิตและจัดสรรเป้าหมายการผลิตใหม่ให้เหมาะสม

-   เพิ่มการถือหุ้นในธุรกิจที่นอนยางพารา ปี 2557 บริษัทได้ซื้อหุ้นสามัญของบริษัท เลเท็กซ์
    ซิสเทมส์ จำกัด บริษัทย่อย เพิ่มจากร้อยละ 44.93 เป็น 56.16
    เนื่องจากธุรกิจที่นอนยางพารามีผลประกอบการที่ดีและให้ผลตอบแทนสูงจากการลงทุน ในปี
    2556 บริษัทย่อยมีอัตราการจ่ายเงินปันผลที่สูงถึงร้อยละ 8.17

-   ขายเงินลงทุนในบริษัท ไทยรับเบอร์ลาเท็คซ์กรุ๊ป จำกัด (เซี่ยงไฮ้) ประเทศจีน
    ซึ่งเป็นบริษัทย่อยของบริษัท ไทยรับเบอร์ลาเท็คซ์กรุ๊ป จำกัด จากเงินลงทุน 1
    ล้านดอลลาร์สหรัฐอเมริกา สัดส่วนการถือหุ้นที่ร้อยละ 100 เหลือเงินลงทุน 0.55
    ล้านดอลลาร์สหรัฐอเมริกา สัดส่วนการถือหุ้นเหลือร้อยละ 55 ในเดือนธันวาคม 2557

1.3 โครงสร้างการถือหุ้นของกลุ่มบริษัท

นโยบายการดำเนินงานหลักของกลุ่ม คือ การเป็นผู้ผลิตและจัดจำหน่าย
โดยมีนโยบายการแบ่งการดำเนินงานเป็นกลุ่มธุรกิจได้ 5 กลุ่ม คือ กลุ่มน้ำยางข้น กลุ่มยางแท่ง
กลุ่มผลิตภัณฑ์ยาง กลุ่มสวนยางพารา และกลุ่มนายหน้า
โดยรายได้หลักของกลุ่มบริษัทมาจากกลุ่มน้ำยางข้น

กลุ่มน้ำยางข้นจะซื้อน้ำยางสดจากชาวสวนเพื่อผลิตน้ำยางข้นและจำหน่ายให้แก่ลูกค้าภายนอกและบริษัทในเครือ
ประกอบด้วยบริษัทย่อยที่ผลิตเส้นด้ายยางยืดและผลิตที่นอนยางพารา
ซึ่งบริษัทในเครือจะผลิตสินค้าสำเร็จรูปจากยางพาราและจำหน่ายต่อให้แก่ลูกค้าภายนอก

กลุ่มสวนยางพาราจะใช้น้ำยางสดจากสวนยางพารา เพื่อผลิตยางก้อนถ้วยและ ADS (Air Dried
Sheet) จำหน่ายต่อให้แก่ลูกค้าภายในและภายนอกกลุ่ม
กลุ่มยางแท่งจะจัดซื้อยางก้อนถ้วยและยางแผ่นจากสวนยางพาราของบริษัทในเครือและชาวสวน
เพื่อผลิตยางแท่งและจำหน่ายต่อให้แก่ลูกค้าภายนอก
กลุ่มนายหน้าดำเนินงานเป็นนายหน้าในตลาดสินค้าเกษตรล่วงหน้าแห่งประเทศไทย (AFET)
ซึ่งรับคำสั่งซื้อ-ขายสัญญาซื้อขายสินค้าเกษตรล่วงหน้าของกลุ่มบริษัทและลูกค้าภายนอก

รายชื่อบริษัทในแต่ละกลุ่มและโครงสร้างการถือหุ้นของกลุ่มบริษัทในปี 2557 มีดังนี้

ชื่อกลุ่มและชื่อบริษัท สัดส่วนการถือหุ้น

1. กลุ่มน้ำยางข้น

1. บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

2. บริษัท ไทยรับเบอร์ลาเท็คซ์กรุ๊ป จำกัด (บริษัทย่อย) 99.99%

(บริษัท ไทยรับเบอร์ลาเท็คซ์กรุ๊ป จำกัด มีบริษัทย่อย 1 แห่งชื่อ บริษัท ไทยรับเบอร์ลาเท็คซ์กรุ๊ป
จำกัด (เซี่ยงไฮ้))

2. กลุ่มยางแท่ง

1. บริษัท ไทยรับเบอร์ เอช พี เอ็น อาร์ จำกัด (บริษัทย่อย) 99.99%

3. กลุ่มผลิตภัณฑ์ยาง

1. บริษัท เวิลด์เฟล็กซ์ จำกัด (มหาชน) (บริษัทย่อย) 98.44%

2. บริษัท เลเท็กซ์ ซิสเทมส์ จำกัด (บริษัทย่อย) 56.16%

4. กลุ่มสวนยางพารา

1. บริษัท ไทยรับเบอร์แลนด์ แอนด์ แพลนเตชั่น จำกัด (บริษัทย่อย) 99.99%

(บริษัท ไทยรับเบอร์แลนด์ แอนด์ แพลนเตชั่น จำกัด มีบริษัทร่วม 1 แห่งชื่อ บริษัท
สวนยางวังสมบูรณ์ จำกัด)

2. Myanmar Thai Rubber Joint Corporation Limited (บริษัทย่อย) 64.00%

5. กลุ่มนายหน้า

1. บริษัท แอโกรเวลท์ จำกัด (บริษัทย่อย) 99.99%

[]

  -----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

โครงสร้างรายได้

[]

กลุ่มน้ำยางข้น

2.1 ลักษณะผลิตภัณฑ์หรือบริการ

บริษัทและบริษัท ไทยรับเบอร์ลาเท็คซ์กรุ๊ป จำกัด “บริษัทย่อย”
ดำเนินธุรกิจเป็นผู้ผลิตน้ำยางพาราเข้มข้น (Concentrated Latex)
ซึ่งผลิตโดยการนำเอาน้ำยางพาราสดมาแยกส่วนที่เป็นของเหลวอื่นและสารที่ไม่ใช่เนื้อยางบางอย่างออกด้วยวิธีผ่านเครื่องจักรกลปั่นแยกด้วยความเร็วสูง
น้ำยางข้นที่ได้จะมีคุณสมบัติ คือ ความเข้มข้น 60% ของเนื้อยางแห้ง
สามารถเก็บรักษาไว้ในสภาพของเหลวได้เป็นเวลานาน
และมีคุณสมบัติทางเคมีที่เหมาะสมกับการนำไปเป็นวัตถุดิบหลักในการผลิตถุงมือแพทย์ ถุงมือยาง
ถุงยางอนามัย ฟองน้ำ หัวนมยาง เส้นด้ายยางยืด กาว ลูกโป่ง เป็นต้น
ผลิตภัณฑ์ที่ใช้ทดแทนน้ำยางข้นธรรมชาติ คือ น้ำยางสังเคราะห์
ซึ่งน้ำยางสังเคราะห์ไม่สามารถใช้ทดแทนในบางผลิตภัณฑ์ เช่น ถุงมือแพทย์ ถุงยางอนามัยฯ

สำหรับบริษัท ไทยรับเบอร์ลาเท็คซ์กรุ๊ป จำกัด เซี่ยงไฮ้ เป็นบริษัทที่จดทะเบียนในประเทศจีน
ดำเนินธุรกิจซื้อ-ขายผลิตภัณฑ์ยางพาราทุกชนิดในประเทศจีน ผลิตภัณฑ์หลักที่จำหน่าย คือ ยางแท่ง
(TSR#20) และน้ำยางข้น

ปัจจุบันบริษัทได้ใบรับรองระบบคุณภาพมาตรฐาน ISO 9001 : 2008 , ISO 14001 : 2004
และ IEC 17025 (ห้องแล็ปมาตรฐาน)
โดยเป็นบริษัทแรกในอุตสาหกรรมน้ำยางข้นของประเทศไทยที่ได้รับใบรับรองห้องแล็ปมาตรฐานในการทดสอบน้ำยางพารา
นอกจากนี้ บริษัทย่อยได้ใบรับรองระบบคุณภาพมาตรฐาน ISO 9001 : 2008 , ISO 14001 :
2004

2.2 การตลาดและการแข่งขัน

(1) นโยบายและลักษณะการตลาด

1. กลยุทธ์การแข่งขันที่สำคัญ

- รับคำสั่งซื้อล่วงหน้าไม่เกิน 3 เดือน:
เพื่อให้คาดการณ์ต้นทุนได้ใกล้เคียงความเป็นจริงและตั้งราคาขายในระดับที่มีกำไรและแข่งขันได้
รวมทั้งช่วยวางแผนการผลิตได้อย่างดี

- การตั้งราคาขายที่มีกำไรและสามารถแข่งขันได้: การมีโรงงานกระจายอยู่ใน 2 ภาค คือ
ภาคใต้และภาคตะวันออก
ซึ่งมีฤดูกาลของยางผลัดใบต่างกันจึงมีปัญหาการขาดแคลนวัตถุดิบน้อยกว่าผู้ผลิตที่มีโรงงานอยู่ในภาคเดียว
ทำให้สามารถควบคุมต้นทุนการผลิตได้อย่างมีประสิทธิภาพและเป็นผู้นำในการตั้งราคาขาย

- มีสินค้าจำหน่ายอย่างสม่ำเสมอและจัดส่งตรงตามกำหนด : จากการเป็นผู้ผลิตรายใหญ่สุดของโลก
ทำให้บริษัทฯ สามารถจัดส่งสินค้าให้แก่ลูกค้าได้ตลอดปีตามกำหนด

- การประกันคุณภาพสินค้า: บริษัทจะผลิตน้ำยางข้นให้เป็นไปตามสูตรที่ลูกค้าต้องการ
หากไม่เป็นไปตามสูตร จะมีการปรับปรุงสินค้าให้ได้ตามความต้องการของลูกค้า

- การบริการหลังการขาย: บริษัทฯ
ได้มอบสินค้าและให้บริการแก่ลูกค้าด้วยความซื่อสัตย์และดูแลลูกค้าเป็นอย่างดีตลอดมา

  2. ลักษณะลูกค้า

ลูกค้าส่วนใหญ่เป็นลูกค้าที่ติดต่อซื้อขายกันมานาน
และมีความสัมพันธ์ที่ดีต่อกันเพราะบริษัทและบริษัทย่อยได้ส่งมอบสินค้าและบริการแก่ลูกค้าด้วยความซื่อสัตย์
โดยให้ความช่วยเหลือและแก้ไขปัญหาต่างๆ เมื่อลูกค้าต้องการ
อีกทั้งมีความยืดหยุ่นในเรื่องของสินค้าขาดหรือเกิน

  3. กลุ่มลูกค้าเป้าหมาย

กลุ่มลูกค้าเป้าหมาย คือ ผู้ผลิตผลิตภัณฑ์จากยางพารา ซึ่งใช้น้ำยางข้นเป็นวัตถุดิบในการผลิต เช่น
ถุงมือยาง เส้นด้ายยางยืด จุกนมยาง ถุงยางอนามัย ที่นอน หมอนยางพารา ลูกโป่ง และกาว
เป็นต้น

4. การจำหน่ายและช่องทางการจัดจำหน่าย

สัดส่วนการจัดจำหน่ายในประเทศอยู่ที่ร้อยละ 60 ส่วนต่างประเทศอยู่ที่ร้อยละ 40
ลูกค้าต่างประเทศได้แก่ จีน มาเลเซีย เกาหลีใต้ ปากีสถาน อินเดีย ยุโรปฯ
ในด้านช่องทางการจัดจำหน่าย สัดส่วนจำหน่ายตรงถึงผู้ผลิตผลิตภัณฑ์ยางร้อยละ 80
ผ่านผู้นำเข้าร้อยละ 20
กลุ่มน้ำยางข้นไม่มีความเสี่ยงจากการพึ่งพิงลูกค้ารายใหญ่เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ
30 ของรายได้

(2) สภาพการแข่งขันในปีที่ผ่านมาและแนวโน้มภาวะอุตสาหกรรม

ปี 2557 ราคายางพาราธรรมชาติในตลาดโลกลดลง 30%
โดยราคาที่แท้จริงถูกกดดันลงมาตั้งแต่ต้นปี สาเหตุสำคัญคือ
ความต้องการใช้รวมทั่วโลกของยางพาราธรรมชาติมีการชะลอตัวลงอย่างต่อเนื่อง
โดยเฉพาะจากประเทศจีน ซึ่งเป็นผู้บริโภคยางพาราธรรมชาติรายใหญ่สุดของโลก
ความต้องการใช้จากยุโรป สหรัฐอเมริกา และส่วนอื่นของตลาดโลกล้วนลดลงอย่างมาก
ซึ่งเป็นผลจากวิกฤติเศรษฐกิจทั่วโลก ราคาสินค้าโภคภัณฑ์ล้วนประสบสภาวะเดียวกัน
ราคายางพารายังถูกกดดันจากระดับสินค้าคงเหลือส่วนเกินในประเทศไทยที่มากกว่า 200,000 ตัน
รวมทั้งจากปริมาณที่มากกว่า360,000 ตันที่ท่าเรือชิงเต่าในประเทศจีน
เพราะผลผลิตยางที่ออกมามากกว่าความต้องการใช้ตั้งแต่ปี 2555
ปริมาณสินค้าคงเหลือยางที่ท่าเรือชิงเต่า
ทำให้เกิดความกังวลในราคายางตลาดโลกจนกระทั่งช่วงปลายไตรมาส 3 ปี 2557
ปริมาณสินค้าคงเหลือที่ท่าเรือดังกล่าวได้ลดลงมาสู่ระดับปกติที่ประมาณ 150,000 ตัน

ในประเทศญี่ปุ่น การอ่อนค่าของเงินเยนล้มเหลวที่จะทำให้การส่งออกฟื้นตัวอย่างมีนัยสำคัญ
ส่งผลไปยังปริมาณการผลิตสินค้าที่จะส่งออกโดยผู้ผลิตญี่ปุ่นต้องลดลงตามไปด้วย

ราคายางพาราที่ตกต่ำมีผลกระทบโดยตรงต่อผลผลิตยางของโลก
สวนยางพาราประสบภาวะรายได้ลดลงเพราะราคายางที่ต่ำจนไม่จูงใจให้เกิดการกรีดยาง
ผลผลิตยางพาราในปี 2557 จึงต่ำกว่าปี 2556
ผลผลิตจากประเทศหลักที่ปลูกยางพาราคิดเป็นร้อยละ 90 ของผลผลิตยางพาราทั่วโลก
ประมาณการโดย ANRPC (Associated Natural Rubber Production Curntries)
ว่าลดลงร้อยละ 3 เหลือ 10.80 ล้านตันในปี 2557

การผลิตยางพาราในประเทศไทยลดลงร้อยละ 4.10 เหลือ 4.00 ล้านตัน
อินโดนีเซียมีผลผลิตยางพาราประมาณ 3.15 ล้านตัน ลดลงร้อยละ 2.60 จากปี 2556
ส่วนผลผลิตยางพาราของเวียดนามถูกคาดการณ์ว่าเพิ่มขึ้นร้อยละ 15 เป็น 1.09 ล้านตัน
ผู้ผลิตที่เหลือ คือ อินเดีย จีน มาเลเซีย ศรีลังกา ฟิลิปปินส์ กัมพูชา
ปริมาณการผลิตยางพาราทั่วโลกรวมกันอยู่ที่ประมาณ 12 ล้านตันในปี 2557

ในด้านความต้องการใช้ยางพารา คาดการณ์ว่าการนำเข้าของจีนเพิ่มขึ้นร้อยละ 2.50 เป็น 3.95
ล้านตัน ส่วนการบริโภคยางพาราในจีนเพิ่มขึ้นร้อยละ 7.10 มีปริมาณอยู่ที่ 4.51 ล้านตันในปี 2557

LMC Rubber Bulletin คาดการณ์การบริโภคยางพาราทั่วโลกในปี 2557 อยู่ที่ 11.75 ล้านตัน
ผลผลิตยางพาราส่วนเกินจึงมีเพียง 0.25 ล้านตัน ซึ่งจะถูกยกยอดไปใช้ปีใน 2558

ในด้านน้ำยางข้น ราคาน้ำยางสดมีราคาที่สูงเมื่อเทียบกับยางก้อนถ้วยและยางแผ่นรมควันตลอดปี
2557 บางครั้งรา คาน้ำยางสดกลับสูงกว่ายางแผ่นรวมควัน
ซึ่งไม่ใช่รูปแบบราคาที่ควรจะเป็นในภาวะปกติ
ในขณะที่ราคาน้ำยางข้นแปรผันตามทิศทางราคายางพาราในตลาดโลก
ซึ่งอยู่ในระดับต่ำอย่างต่อเนื่อง ส่วนราคาน้ำยางสดกลับอยู่ในระดับสูง ซึ่งในปี 2557
เป็นปีแห่งการซื้อแพงขายถูก
ความแตกต่างระหว่างราคายางแผ่นรมควันและน้ำยางสดเริ่มกลับเข้าสู่ภาวะปกติในช่วงปลายปี
2557

ปี 2558 คาดการณ์ผลผลิตยางพาราทั่วโลกอยู่ที่ประมาณ 12.4 ล้านตัน
ในขณะที่ความต้องการใช้ถูกคาดการณ์ว่าจะขยายตัวเป็น 12.433 ล้านตัน ดังนั้น
ความต้องการใช้และการผลิตยางพาราทั่วโลกในปี 2558 น่าจะอยู่ในภาวะที่ดีขึ้น
ซึ่งเป็นสัญญาณที่ดีทั้งสองด้าน

คาดการณ์ว่า ในปี 2558
เป็นปีที่ดีขึ้นของยางพาราซึ่งเกี่ยวข้องกับภาวะเศรษฐกิจของโลกที่เริ่มแสดงสัญญาณที่ดี ดังนั้น
ราคายางพาราอาจผ่านภาวะราคาต่ำสุดในปีที่แล้ว ราคาในปีนี้น่าจะอยู่ในระดับที่เหมาะสม

อย่างไรก็ตาม การที่สหรัฐอเมริกาเก็บภาษีตามการใช้ภาษีตอบโต้การทุ่มตลาด (Anti-dumping
Duty) สำหรับการนำเข้ายางล้อจากจีน (อัตราภาษีสูงสุดที่ 80.29%)
ทำให้อุตสาหกรรมยางล้อเกิดปัญหา ซึ่งจะกระทบโดยตรงต่อความต้องการใช้ยางพาราของจีนในปีนี้
ถ้าการบริโภคยางล้อในจีนไม่สามารถเพิ่มขึ้นจนชดเชยการลดลงของยอดส่งออกยางล้อไปสหรัฐอเมริกา
จะเกิดปัจจัยลบต่อความต้องการใช้น้ำยางข้นจากจีนไปด้วย

ขณะที่ราคายางพาราลดลงตั้งแต่แตะระดับสูงสุดในปี 2554 ราคาน้ำมันที่ยืนอยู่หนือระดับ 100
เหรียญสหรัฐอเมริกาในทิศทางขาขึ้น จนกระทั่งเดือนตุลาคม 2557
ราคาน้ำมันกลับลดลงอย่างต่อเนื่องมาอยู่ที่ประมาณ 45 เหรียญสหรัฐอเมริกาในช่วงเดือนมกราคม
2558 ราคาไนไทร์
ยางสังเคราะห์ที่เป็นสินค้าทดแทนหลักของน้ำยางธรรมชาติจะต้องลดลงตามมาในไม่ช้า
ความต้องการใช้และราคายางพาราธรรมชาติจะได้รับผลกระทบจากภาวะราคาน้ำมันที่ตกต่ำด้วย

ตั้งแต่ช่วงปลายไตรมาส 4 ปี 2557 ราคายางพาราเริ่มส่งสัญญานที่ดีขึ้นบ้าง โดยภาพรวมคาดว่า ปี
2558จะเป็นปีที่ภาวะอุตสาหกรรมยางพาราดีกว่าปีที่ผ่านมา

2.3 การจัดหาผลิตภัณฑ์

(1) ลักษณะการจัดหา

ปัจจุบันกลุ่มน้ำยางข้นในประเทศไทยมีโรงงานรวม 7 โรงงาน กระจายที่ตั้งในภาคตะวันออก 4
โรงงาน และภาคใต้ 3 โรงงาน กำลังการผลิตเต็มที่มีประมาณ 230,000 ตันต่อปี นอกจากนี้
ทางกลุ่มมีการซื้อสินค้าจากโรงงานพันธมิตรจำนวน 3 แห่ง
เพื่อให้เป็นไปตามนโยบายเพิ่มปริมาณการผลิตของโรงงานภายในกลุ่มน้ำยางข้น
จัดได้ว่าทางกลุ่มเป็นผู้ผลิตรายใหญ่ของโลก

ทางกลุ่มมีนโยบายการผลิตที่สำคัญ คือ ผลิตตามสูตรที่ลูกค้าต้องการ
และทำให้น้ำยางข้นสามารถรักษาความเข้มข้นตามมาตรฐานให้ได้นานที่สุด นอกจากนี้
ในการจัดหาวัตถุดิบหลัก คือ น้ำยางพาราสด จัดซื้อจากประเทศไทย ร้อยละ 100
โดยรับซื้อจากชาวสวนและตัวแทนจำหน่ายตามพื้นที่ใกล้โรงงาน เพื่อให้ได้วัตถุดิบในราคาต่ำ
รวมทั้งจัดซื้อน้ำยางพาราสดจากพื้นที่ในจังหวัดอื่น เพื่อให้ได้วัตถุดิบมากขึ้น สำหรับวัตถุดิบรอง
คือสารเคมีเพื่อรักษาสภาพน้ำยาง จัดซื้อจากในประเทศ ร้อยละ 100
ผู้จำหน่ายในประเทศมีประมาณ 15 ราย ในด้านการจัดซื้อ
กลุ่มน้ำยางข้นไม่มีความเสี่ยงจากการพึ่งพิงผู้จัดจำหน่ายรายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
ในปี 2557 ราคาซื้อน้ำยางพาราสดลดลงในสัดส่วนร้อยละ 26 จากปีก่อน

สำหรับบริษัท ไทยรับเบอร์ลาเท็คซ์กรุ๊ป จำกัด เซี่ยงไฮ้ ประเทศจีน
ดำเนินงานด้านซื้อขายผลิตภัณฑ์ยางพาราทุกชนิด โดยเน้นการจำหน่ายยางแท่งและน้ำยางข้น
ทำการจัดซื้อจากผู้ผลิตในประเทศจีนและประเทศไทย และทำการจำหน่ายในตลาดประเทศจีน
ผลการดำเนินงานมีแนวโน้มสร้างกำไรได้อย่างต่อเนื่อง

(2) ผลกระทบต่อสิ่งแวดล้อม

กลุ่มน้ำยางข้นได้ทำการผลิตโดยตระหนักถึงผลกระทบต่อสิ่งแวดล้อม ระยะเวลา 3 ปีที่ผ่านมา
ได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย จำนวนเงินรวม 6.97 ล้านบาท
เพื่อให้ระบบการควบคุมสิ่งแวดล้อมเป็นไปตามกฎหมายและมาตรฐานสากล
สำหรับในระบบบำบัดน้ำทิ้งทางกลุ่มสามารถควบคุมค่า BOD
ให้อยู่ในระดับต่ำกว่ามาตรฐานของกระทรวงอุตสาหกรรม ในช่วงระยะเวลา 3 ปีที่ผ่านมา
ไม่มีปัญหาสิ่งแวดล้อม

กลุ่มยางแท่ง

2.1 ลักษณะผลิตภัณฑ์หรือบริการ

บริษัท ไทยรับเบอร์ เอช พี เอ็น อาร์ จำกัด “บริษัทย่อย” มีผลิตภัณฑ์หลัก คือ ยางแท่ง STR20
(Standard Thai Rubber 20) วัตถุดิบสำคัญ คือ ยางก้อนถ้วย ยางแผ่น
โดยผ่านกระบวนนำไปย่อยเป็นชิ้นเล็กๆ อบให้แห้งด้วยความร้อนและอัดเป็นแท่ง
ผลิตภัณฑ์ที่ได้ส่วนใหญ่จะใช้ในอุตสาหกรรมผลิตยางล้อรถยนต์

2.2 การตลาดและการแข่งขัน

  (1) นโยบายและลักษณะการตลาด

1. กลยุทธ์การแข่งขันที่สำคัญ

- รับคำสั่งซื้อล่วงหน้า: ประมาณ 2-3 เดือน
เพื่อให้สามารถคาดการณ์ราคาวัตถุดิบได้ใกล้เคียงความเป็นจริง
และตั้งราคาขายในระดับที่แข่งขันได้

- วางแผนการขายและผลิตเพิ่มขึ้น: เพื่อให้บริษัทย่อยมีความสามารถแข่งขันด้านต้นทุนได้ดีขึ้น

  2. กลุ่มลูกค้าเป้าหมาย

บริษัทมุ่งรักษาและเพิ่มยอดขายกับลูกค้าเดิมให้ได้ตามเป้าหมาย ส่วนในปี 2557
สัดส่วนการจำหน่ายในประเทศอยู่ที่ร้อยละ 63 สำหรับตลาดต่างประเทศมีสัดส่วนการจำหน่ายร้อยละ
37 ของยอดขายรวม

(2) สภาพการแข่งขันในปีที่ผ่านมาและแนวโน้มภาวะอุตสาหกรรม

ปัจจัยหลักของตลาดยางแท่ง STR20 คือ
การเติบโตของอุตสาหกรรมยานยนต์และการใช้ยางล้อทดแทนยางเก่า ซึ่งในปี 2557
ตลาดยางล้อรถยนต์และยางล้ออื่นๆ มีอุปสงค์เพิ่มขึ้นเล็กน้อย
ในขณะที่สต๊อคยางธรรมชาติโดยรวมยังคงอยู่ในระดับสูงตั้งแต่ต้นปี
ซึ่งปริมาณสต๊อคยางธรรมชาติของประเทศเป็นปัจจัยหนึ่งที่กดดันราคายางแท่งให้ต่ำลง

ความเคลื่อนไหวตลาดต่างประเทศ เช่น ตลาดประเทศจีนมียอดขายสะสมรถยนต์และรถจักรยานยนต์
(จากบริษัทรถชั้นนำ 10 บริษัท) เพิ่มขึ้นร้อยละ 8.20
ขณะที่ยอดขายทั้งกลุ่มอุตสาหกรรมเพิ่มขึ้นร้อยละ 2.10 ส่วนการส่งออกยางล้อของประเทศจีน
ประสบปัญหาจากการที่รัฐบาลสหรัฐอเมริกา ประกาศใช้ Tariff section42 กับบริษัทยางล้อจีน

อุตสาหกรรมยางล้อรถยนต์ในประเทศ มีสถิติส่งออกยางล้อรถยนตร์ ที่สัดส่วนร้อยละ 40.04
ของมูลค่าการส่งออกผลิตภัณฑ์ยางทั้งหมด และในปี 2557 การส่งออกยางล้อยังขยายตัวเพิ่มขึ้น

มีการคาดการณ์ว่า ในปี 2558 ปริมาณความต้องการยางล้อของโลกจะขยายตัวร้อยละ 4.30
โดยความต้องการใช้ยางธรรมชาติของจีนจะกลับมาเพิ่มขึ้น
ซึ่งเป็นปัจจัยบวกต่อการดำเนินงานของบริษัท

2.3 การจัดหาผลิตภัณฑ์

(1) ลักษณะการจัดหา

การจัดหาของกลุ่มยางแท่งไม่มีการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของยอดซื้อ

รวมและ บริษัทได้เพิ่มแหล่งที่มาของการจัดหาวัตถุดิบ นอกจากบริเวณจังหวัดชุมพร สุราษฎร์ธานี
แล้วยังมีแหล่งวัตถุดิบจากจังหวัดระยอง และ บางจังหวัดในภาคอีสาน
ทำให้มีทางเลือกทั้งในด้านต้นทุนวัตถุดิบและคุณภาพวัตถุดิบ

โรงงานชุมพรมีกำลังการผลิตเต็มที่ 50,000 ตันต่อปี ส่วนในปี 2558 บริษัทฯ
มีแผนงานปรับปรุงสายการผลิตให้มีประสิทธิภาพ โดยคาดว่ากำลังการผลิตจะเพิ่มขึ้นอย่างน้อย
ร้อยละ 25 ทั้งนี้การปรับปรุงไม่มีความจำป็นที่ต้องหยุดสายการผลิต

(2) ผลกระทบต่อสิ่งแวดล้อม

บริษัทย่อยได้ให้เจ้าหน้าที่สิ่งแวดล้อมทำการสำรวจความพึงพอใจการจัดการและผลกระทบด้านสิ่งแวดล้อมทุกๆ
3 เดือน ซึ่งในปี 2557 ไม่มีรายงานผลกระทบใดๆ ส่วนผลการตรวจโดยเจ้าหน้าที่สิ่งแวดล้อม
บริษัทย่อยสามารถปฎิบัติได้ตามกฎหมายที่เกี่ยวข้อง ระยะเวลา 3 ปีที่ผ่านมา
ได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย จำนวนเงินรวม 6.51 ล้านบาท

กลุ่มผลิตภัณฑ์ยาง

เส้นด้ายยางยืด

2.1 ลักษณะผลิตภัณฑ์หรือบริการ

บริษัท เวิลด์เฟล็กซ์ จำกัด (มหาชน) “บริษัทย่อย” มีผลิตภัณฑ์หลัก คือ เส้นด้ายยางยืด (Rubber
Thread) วัตถุดิบสำคัญ คือ น้ำยางข้น ผลิตภัณฑ์ที่ได้ส่วนใหญ่จะใช้ในอุตสาหกรรมสิ่งทอ
โดยลูกค้าซื้อเส้นด้ายยางยืดไปเป็นวัตถุดิบในการประกอบสิ่งทออีกต่อหนึ่ง
โดยนำไปทอกับเส้นใยโพลีเอสเตอร์ เพื่อให้กลายเป็นแถบ Elastic สำหรับเสื้อผ้าสำเร็จรูป เช่น
ชุดชั้นในสุภาพสตรี ขอบเอวกางเกงยืด ขอบถุงเท้า เป็นต้น
ผลิตภัณฑ์ที่ใช้ทดแทนเส้นด้ายยางยืดธรรมชาติได้ก็คือเส้นด้ายยางสังเคราะห์
ซึ่งถ้าหากราคาของเส้นด้ายยางสังเคราะห์มีราคาถูกลงถึงระดับหนึ่ง
จะทำให้ลูกค้าหันไปใช้เส้นด้ายยางสังเคราะห์แทนเส้นด้ายยางยืดที่ทำจากยางพาราธรรมชาติ
ประกอบกับในปี 2557 ราคายางพาราธรรมชาติได้ปรับตัวลดลงอย่างต่อเนื่อง
ทำให้ราคาเส้นด้ายยางยืดธรรมชาติปรับตัวลดลงตามไปด้วย อย่างไรก็ตามในปัจจุบัน
กลุ่มลูกค้าที่ใช้สินค้าทั้งสองประเภทค่อนข้างแบ่งแยกกัน

2.2 การตลาดและการแข่งขัน

  (1) นโยบายและลักษณะการตลาด

1. กลยุทธ์การแข่งขันที่สำคัญ

- สามารถรองรับความต้องการของลูกค้าได้ทั้งรายเล็กและรายใหญ่

- สร้างความมั่นใจให้แก่ลูกค้าด้วยการส่งมอบสินค้าตามกำหนด

  - มีการบริการหลังการขาย โดยมีตัวแทนประจำท้องถิ่นดูแลรักษาตลาด

  - มีการเยี่ยมเยียนลูกค้าเป็นระยะๆ เพิ่มความมั่นใจให้กับลูกค้า

  - การรับประกันคุณภาพสินค้าจนส่งถึงผู้บริโภค

  2. การจำหน่ายและช่องทางการจำหน่าย

สัดส่วนการจำหน่ายในประเทศอยู่ที่ร้อยละ 5 ของยอดขายรวม
จะจำหน่ายตรงถึงผู้ใช้และผ่านตัวแทนจำหน่าย สำหรับตลาดต่างประเทศ
มีสัดส่วนการจำหน่ายสูงถึงร้อยละ 95 ของยอดขายรวม โดยจัดจำหน่ายผ่านผู้จัดจำหน่ายในท้องถิ่น
ตลาดที่สำคัญ ได้แก่ จีน ประเทศแถบเอเชียใต้ และประเทศในกลุ่มอเมริกาใต้
กลุ่มยางยืดไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 20 ของรายได้

(2) สภาพการแข่งขันในปีที่ผ่านมาและแนวโน้มภาวะอุตสาหกรรม
อุตสาหกรรมเส้นด้ายยางยืดเป็นอุตสาหกรรมต่อเนื่องจากน้ำยางข้น
จัดอยู่ในประเภทผลิตภัณฑ์จากยาง ธรรมชาติ โดยเป็นสินค้ากึ่งสำเร็จรูปของอุตสาหกรรมสิ่งทอ
บริษัทย่อยเป็นผู้ผลิตรายใหญ่อันดับต้นๆ ของประเทศจากจำนวน 5 ราย
คู่แข่งขันส่วนใหญ่เป็นผู้ผลิตในประเทศและผู้ผลิตในประเทศมาเลเซีย ในปี 2557
ความต้องการใช้ยางยืดลดลง เพราะสภาพเศรษฐกิจของจีน
และสภาพเศรษฐกิจของตลาดโลกยังคงซบเซา
และประกอบกับสถานการณ์ราคายางพาราที่ลดลงอย่างต่อเนื่อง
ทำให้ลูกค้ายังคงชะลอการสั่งซื้อยางยืด และไม่กล้าที่จะสั่งซื้อเป็นจำนวนมาก

ท่ามกลางสถานการณ์ที่มีการแข่งขันสูงและความต้องการใช้ลดลง แต่ในปี 2557
บริษัทย่อยสามารถเพิ่มปริมาณการขายได้ร้อยละ 2 เพราะมีการปรับปรุงคุณภาพ เพิ่มปริมาณการผลิต
เพิ่มช่องทางการตลาด ซึ่งสามารถขยายตลาดไปตลาดอื่นนอกเหนือจากจีน เช่น อเมริกาใต้
และกลุ่มประเทศมุสลิม ซึ่งเป็นตลาดที่มีราคาสูงกว่าตลาดจีน

2.3 การจัดหาผลิตภัณฑ์

(1) ลักษณะการจัดหา

บริษัทย่อยมีโรงงานตั้งอยู่ในจังหวัดระยอง มีกำลังการผลิตเต็มที่ 24,000 ตันต่อปี
นโยบายการผลิตที่สำคัญคือ ผลิตสินค้าตามที่ลูกค้าต้องการ โดยใช้วัตถุดิบที่มีอยู่ในประเทศ
การจัดหาวัตถุดิบหลัก คือ น้ำยางข้น จัดซื้อจากภายในประเทศทั้งหมด
โดยซื้อจากบริษัทที่เกี่ยวข้องกันและบางส่วนซื้อจากผู้ค้าในประเทศ สำหรับสารเคมี
จัดซื้อจากผู้นำเข้าเป็นส่วนใหญ่ กลุ่มยางยืดมีความเสี่ยงจากการพึ่งพิงผู้จัดจำหน่ายรายใหญ่ คือ
กลุ่มน้ำยางข้นของกลุ่มไทยเท็คซ์
เพราะมีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
แต่ย่อมเป็นการรับประกันได้ว่า จะมีวัตถุดิบในการผลิตตลอดทั้งปี

(2) ผลกระทบต่อสิ่งแวดล้อม

ในกระบวนการผลิตจะต้องมีระบบการบำบัดน้ำที่ดี
บริษัทย่อยได้ตระหนักถึงใช้ระบบบำบัดน้ำที่ใช้ในกระบวนผลิตทุกขั้นตอนอย่างถาวร
มุ่งเน้นลดการใช้น้ำในการผลิต นอกจากนี้
ยังมีกระบวนการนำสารเคมีบางส่วนกลับมาใช้ในกระบวนการผลิตได้อีก
เพื่อลดการใช้ปริมาณสารเคมี ทำให้กระบวนการบำบัดน้ำมีประสิทธิภาพมากขึ้น
ลดมลภาวะเกี่ยวกับน้ำเสีย พร้อมกับลดค่าใช้จ่ายสาธารณูปโภค ในช่วงระยะเวลา 3 ปีที่ผ่านมา
ไม่มีปัญหาสิ่งแวดล้อม ค่าใช้จ่ายและเงินลงทุนสิ่งแวดล้อมในระยะเวลา 3 ปีที่ผ่านมามีจำนวน 39
ล้านบาท

ที่นอนยางพารา

บริษัท เลเท็กซ์ ซิสเทมส์ จำกัด “บริษัทย่อย” มีผลิตภัณฑ์หลัก คือ ที่นอนยางพารา
อุตสาหกรรมที่นอนยางพาราเป็นอีกธุรกิจหนึ่งที่ได้รับผลกระทบจากภาวะเศรษฐกิจที่ชะลอตัว ในปี
2557 ปริมาณการจำหน่ายสินค้าที่ลดลงร้อยละ 25 มีสาเหตุมาจากปัจจัยหลายประการ ประการแรก
เกิดจากการสั่งซื้อที่ลดลงของลูกค้าหลักในต่างประเทศ ซึ่งเป็นผลจากเหตุการณ์อุบัติภัยที่เกิดขึ้น
ได้แก่ เรือเซวอนประสบอุบัติเหตุ เหตุการณ์ไฟไหม้ตึกซัมซุง และ เครื่องบินโดยสารตก
ซึ่งเป็นเหตุการณ์ที่เกิดขึ้นอย่างต่อเนื่อง
ทำให้เป็นผลทางจิตวิทยาที่ทำให้ความต้องการซื้อหรือความต้องการความสุขสำราญลดลงชั่วคราว
ประการที่สองภาวะอุตสาหกรรมที่นอนโดยรวมชะลอตัว
อันเกิดจากการภาวะเศรษฐกิจภายในประเทศที่ซบเซา เช่น
การลดลงของปริมาณการก่อสร้างอาคาร บ้านเดี่ยว บ้านจัดสรร และ คอนโดมิเนียม และ
ปริมาณการขายห้องพักและการให้บริการของธุรกิจโรงแรมลดลง
อย่างไรก็ตามภาวะการณ์ดังกล่าวก็บรรเทาเบาบางลงในช่วงไตรมาสที่ 4 ของปี 2557
ประการสุดท้ายกำลังซื้อของผู้บริโภคภายในประเทศสำหรับสินค้าเกือบทุกชนิดลดลง
สาเหตุจากภาพรวมเศรษฐกิจที่ยังไม่ดีขึ้น เช่น ราคาพืชผลทางการเกษตรลดลงอย่างมาก
อัตราการจ้างงานและทำงานล่วงเวลาลดลง

อย่างไรก็ตามภาวะดังกล่าวเป็นเพียงปัจจัยที่มีผลกระทบเพียงชั่วคราว และ ในปี 2557
บริษัทย่อยสามารถรักษาผลประกอบการให้มีผลกำไรในระดับสูง
เมื่อเทียบกับภาวะอุตสาหกรรมที่ชะลอตัวลง โดยสามารถสร้างอัตรากำไรสุทธิได้สูงถึงร้อยละ 7
เพราะกระแสการอุปโภคสินค้าที่นอนสุขภาพยังเป็นสินค้าที่ได้ความนิยมอย่างต่อเนื่อง

กลุ่มสวนยางพารา

2.1 ลักษณะผลิตภัณฑ์หรือบริการ

บริษัท ไทยรับเบอร์ แลนด์ แอนด์ แพลนเตชั่น จำกัด “บริษัทย่อย”
ดำเนินธุรกิจปลูกสร้างสวนยางพารา ในพื้นที่จังหวัดเชียงราย พะเยา น่าน และ ชัยนาท
โดยเริ่มปลูกตั้งแต่ปี 2546 จนถึงปัจจุบัน มีพื้นปลูกรวม 11,795 ไร่ประกอบด้วย

1.จังหวัดเชียงราย พื้นที่ปลูก 8,748 ไร่ ปลูกตั้งแต่ปี 2550 ถึง 2557 เริ่มทดลองเปิดกรีดตั้งแต่ปี
2556 เป็นต้นไป

2.จังหวัดน่าน พื้นที่ปลูก 1,062 ไร่ ปลูกตั้งแต่ปี 2546 ถึง 2556 เริ่มทดลองเปิดกรีดตั้งแต่ปี
2556 เป็นต้นไป

3.จังหวัดพะเยา พื้นที่ปลูก 1,033 ไร่ ปลูกตั้งแต่ปี 2551 ถึง 2553 จะเริ่มทยอยเปิดกรีดตั้งแต่ปี
2558 เป็นต้นไป

4.จังหวัดชัยนาท พื้นที่ปลูก 952 ไร่ ปลูกตั้งแต่ปี 2555 ถึง 2556 จะเริ่มทยอยเปิดกรีดตั้งแต่ปี
2562 เป็นต้นไป

2.2 การตลาดและการแข่งขัน

(1) นโยบายและลักษณะการตลาด

ในปี 2558 บริษัทย่อยจะนำผลผลิตยางพาราทั้งหมดมาผลิตเป็นยางเครปเพื่อจำหน่ายต่อไป

(2) สภาพการแข่งขันในปีที่ผ่านมาและแนวโน้มภาวะอุตสาหกรรม

สวนยางพาราในภาคเหนืออยู่ในเขตพื้นที่ปลูกยางใหม่ เริ่มทยอยให้ผลผลิตออกสู่ตลาดมากขึ้น
ถือว่าบริษัทย่อยไม่มีคู่แข่งขันทางธุรกิจ
เพราะสามารถส่งผลผลิตทั้งหมดที่ได้จากสวนยางพาราของบริษัทย่อยและสวนยางพาราอื่นในพื้นที่ภาคเหนือให้กับบริษัทในกลุ่มไทยเท็คซ์
เพื่อเพิ่มยอดขายและกำไรของกลุ่มบริษัท

กลุ่มนายหน้า

2.1 วัตถุประสงค์

บริษัท แอโกรเวลท์ จำกัด “บริษัทย่อย” ก่อตั้งขึ้นเมื่อวันที่ 14 สิงหาคม 2546
มีวัตถุประสงค์หลักเพื่อดำเนินธุรกิจเป็นนายหน้าซื้อขายสินค้าเกษตรล่วงหน้า (Broker)
ตามพระราชบัญญัติการซื้อขายสินค้าเกษตรล่วงหน้า พ.ศ.2542
อยู่ภายใต้การกำกับดูแลของสำนักงานคณะกรรมการกำกับการซื้อขายสินค้าเกษตรล่วงหน้า
(ก.ส.ล.) และเป็นสมาชิกตลาดสินค้าเกษตรล่วงหน้าแห่งประเทศไทย หมายเลข 2013

บริษัทย่อย มีทุนจดทะเบียน 75 ล้านบาท (ชำระแล้ว 63.75 ล้านบาท)
เป็นบริษัทย่อยที่บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย)
บริษัทผู้ผลิตและส่งออกน้ำยางข้นรายใหญ่ถือหุ้นในสัดส่วนร้อยละ
100โดยมีปณิธานแน่วแน่ที่จะเป็นส่วนหนึ่งในการเสริมสร้างความแข็งแกร่งให้กับอุตสาหกรรมเกษตรและสร้างทางเลือกใหม่ให้กับนักลงทุน
โดยใช้เครื่องมือทางการเงินที่มีประสิทธิภาพเพื่อช่วยลดต้นทุนที่เกิดจากความผันผวนทางด้านราคาสินค้าเกษตรไม่ว่าจะอยู่ภายใต้ภาวะเศรษฐกิจแบบใด

2.2 ปรัชญาในการดำเนินธุรกิจ

จากปณิธานที่แน่วแน่ในการดำเนินธุรกิจ บริษัทย่อย
จึงพร้อมที่จะเป็นผู้ที่จะคอยให้คำแนะนำด้านการลงทุนในสินค้าเกษตรล่วงหน้าอย่างมืออาชีพด้วยเหตุผลนี้
จึงได้มีการปรับปรุงและพัฒนาความพร้อมในด้านต่างๆ อยู่เสมอ

ด้านข้อมูล :
มีความชำนาญและเข้าใจในอุตสาหกรรมเกษตรเป็นอย่างดีเนื่องจากผู้ถือหุ้นเป็นบริษัทที่เป็นผู้ส่งออกยางพารารายใหญ่
ทำให้ มีแหล่งข้อมูลที่น่าเชื่อถือ
มีความชำนาญในธุรกิจเกษตรซึ่งจะช่วยให้ลูกค้าตัดสินใจลงทุนได้อย่างมีประสิทธิภาพ

ด้านเทคโนโลยีสารสนเทศ : ได้จัดเตรียมระบบเทคโนโลยีที่ทันสมัย แม่นยำ
ฉับไวต่อสถานการณ์เพื่อตอบสนองความต้องการของลูกค้า

ด้านบุคลากร :
คัดเลือกบุคคลากรที่มีความรู้ความสามารถเข้ามาเป็นทีมพนักงานและพัฒนาทักษะความสามารถให้พร้อมอยู่เสมอควบคู่ไปกับจริยธรรมเพื่อบรรลุเป้าหมายที่สำคัญขององค์กร

ความซื่อสัตย์ ยุติธรรมต่อลูกค้า : สร้างความสัมพันธ์ที่ดีกับลูกค้า โดยมีความใส่ใจในการให้บริการ
เพื่อความพึงพอใจและเกิดประโยชน์สูงสุดต่อลูกค้า

2.3 ภาพรวมของธุรกิจนายหน้าซื้อขายสินค้าเกษตรล่วงหน้า

ข้อมูล ณ วันที่ 31 ธันวาคม 2557
ตลาดสินค้าเกษตรล่วงหน้าแห่งประเทศไทยมีจำนวนสมาชิกและจำนวนสินค้าที่ซื้อขายในตลาดดังต่อไปนี้

(1) สมาชิกประเภทนายหน้าซื้อขายล่วงหน้า (Broker) จำนวน 11 ราย

(2) สมาชิกประเภทผู้ค้าล่วงหน้า (Trader) จำนวน 2 ราย

(3) สินค้าที่ทำการซื้อขายในตลาดมีทั้งหมด 4 ชนิด จำนวน 7 รายการ คือ ยางแผ่นรมควันชั้น 3
(RSS3) ยางแท่ง (STR20) ข้าวขาว 5 เปอร์เซนต์ (BWR5) ข้าวหอมมะลิ 100 เปอร์เซนต์ชั้น2
(BHMR) ข้าวขาว 5 เปอร์เซนต์ FOB (BRF5) มันสำปะหลังเส้น (TC) และสับปะรดกระป๋อง
(CPPL)

ภาวะตลาดในปี 2557 ตลาดสินค้าเกษตรล่วงหน้าแห่งประเทศไทยมีปริมาณการซื้อขายทั้งสิ้น
73,897 สัญญา คิดเป็นมูลค่าการซื้อขาย 20,517.10 ล้านบาท เฉลี่ย 301.62 สัญญาต่อวัน
และมูลค่า 83.74 ล้านบาทต่อวัน

2.4 ลูกค้า

ลูกค้าแบ่งเป็น 2 กลุ่มคือกลุ่มผู้ประกอบการทางด้านสินค้าเกษตร อุตสาหกรรมเกษตร เกษตรกร
ซึ่งจะเข้ามา

ทำการซื้อขายเพื่อป้องกันความเสี่ยงและเก็งกำไร
รวมถึงองค์กรภาครัฐบาลอย่างองค์การคลังสินค้า(อคส.)
ที่เข้ามาระบายข้าวตามนโยบายของรัฐบาล
และกลุ่มนักลงทุนทั่วไปที่สนใจช่องทางการลงทุนทางเลือกอื่นเพื่อหวังผลตอบแทนสูงสุด
โดยลูกค้าส่วนใหญ่ซื้อขายยางแผ่นรมควันชั้น 3 (RSS3)
ซึ่งเป็นสินค้าที่มีปริมาณการซื้อขายมากที่สุดในตลาดสินค้าเกษตรล่วงหน้าแห่งประเทศไทย

2.5 การดำเนินงานและส่วนแบ่งตลาด

(1) การดำเนินงาน

ด้านบุคลากร :
มีจำนวนพนักงานที่มีความรู้ความสามารถและผ่านการฝึกอบรมตามที่กฎหมายกำหนดสำหรับการปฏิบัติงานในธุรกิจนายหน้าซื้อขายล่วงหน้าจำนวน
9 คน โดยสำเร็จการศึกษาระดับปริญญาเอก 1 คน ระดับปริญญาโท 4 คน และระดับปริญญาตรี 4
คน

ด้านข้อมูล : มีการจัดทำข้อมูลที่จำเป็นต่อการซื้อขายแบบ Real Time
ไว้บริการลูกค้าและนักลงทุนที่สนใจซึ่งครอบคลุมข้อมูลตลาดเงิน ตลาดทุน
ทั้งในประเทศและต่างประเทศ

ด้านการซื้อขาย : ให้บริการลูกค้าซื้อขายผ่านเจ้าหน้าที่การตลาดและซื้อขายผ่านระบบ Internet
Trading

ด้านการตลาด :
มีการสัมมนาร่วมกับตลาดสินค้าเกษตรล่วงหน้าแห่งประเทศไทยเพื่อให้ข้อมูลการลงทุนแก่ผู้ที่สนใจและลูกค้าเป้าหมาย
มีการเข้าพบลูกค้าแบบ Direct Marketing เพื่อประชาสัมพันธ์เว็บไซต์และบริษัท
มีการออกบูธการลงทุนในงานมหกรรมการลงทุน นอกจากนี้ยังเปิดให้ผู้สนใจลงทะเบียนแบบ Online
24
ชั่วโมงสำหรับรับข้อมูลการลงทุนซึ่งเป็นการสร้างโอกาสในการเพิ่มช่องทางในการหาลูกค้าได้ตลอดเวลาอีกด้วย

ด้านการประชาสัมพันธ์ : มีการเผยแพร่ข้อมูลผ่านเวปไซต์
ซึ่งครอบคลุมทั้งข้อมูลข่าวสารการลงทุนและบทวิเคราะห์
มีการลงบทวิเคราะห์การลงทุนในหนังสือพิมพ์ธุรกิจ
นอกจากนั้นผู้บริหารและนักวิเคราะห์มีการให้สัมภาษณ์เพื่อแสดงความคิดเห็นทางด้านการลงทุนผ่านรายการโทรทัศน์ที่เกี่ยวข้องกับการลงทุน

(2) ส่วนแบ่งการตลาด

ปี 2557 บริษัทย่อย มีปริมาณการซื้อขายเป็นลำดับที่ 6 ของตลาด โดยมีส่วนแบ่งการตลาด ร้อยละ
6.15

ส่วนแบ่งการตลาดในตลาดสินค้าเกษตรล่วงหน้าแห่งประเทศไทย

[]

  -----------------------------------------------------------------------
  3. ปัจจัยความเสี่ยง

  -----------------------------------------------------------------------

3.1 ความเสี่ยงด้านปริมาณและราคาวัตถุดิบยางพารา

  ปริมาณวัตถุดิบ - ยางพาราเป็นสินค้าเกษตรซึ่งได้จากสวนยางพารา
  แต่ปริมาณยางที่จะออกสู่ตลาดนั้น มีปัจจัยหลายอย่างที่จะส่งผลกระทบ เช่น

(1) การให้ผลผลิตของสวนยาง ต้นยางพาราจะมีช่วงที่ให้ผลผลิต และหยุดให้ผลผลิต
    (ช่วงที่ต้นยางผลัดใบ) ซึ่งโดยเฉลี่ย จะอยู่ในช่วงเดือนมีนาคมถึงพฤษภาคม
    แต่อาจจะสั้นหรือยาวกว่านี้ขึ้นอยู่กับสภาพภูมิอากาศของแต่ละภูมิภาค ซึ่งลักษณะเช่นนี้
    มีผลทำให้ผลประกอบการช่วงที่ไม่มีผลผลิตอาจจะด้อยลงจากกำลังการผลิตที่ลดลง

(2) สภาพภูมิอากาศ เช่น หากเกิดความแห้งแล้งมากในพื้นที่สวนยาง ก็จะทำให้ผลผลิตลดลง
    หรือในภูมิภาคที่มีฝนตกชุกก็จะทำให้เก็บผลผลิตได้น้อยลง

ราคายาง - เนื่องจากยางพาราเป็นสินค้าโภคภัณฑ์
ดังนั้นราคาจึงมีความผันผวนขึ้นอยู่กับหลายปัจจัยดังนี้

(1) อุปสงค์และอุปทานของยางธรรมชาติ
    เนื่องจากความต้องการใช้ยางธรรมชาติโดยส่วนใหญ่จะใช้ใน

  การผลิตยางล้อรถยนต์และรถอื่นๆ แม้ว่าจะมีการใช้ยางพาราในการผลิตสินค้าอื่นๆ
  อีกมากมายหลายชนิด แต่ยางล้อก็ยังเป็นสินค้าหลัก ดังนั้น
  ความต้องการใช้ล้อรถยนต์จะส่งผลต่อความต้องการใช้ยางอย่างมีนัยสำคัญ
  ส่วนอุปทานของยางพาราจะขึ้นอยู่กับปริมาณพื้นที่ปลูกยางพาราที่สามารถเปิดกรีดได้เป็นหลัก

(2) การแข่งขันกับสินค้าทดแทน สินค้าทดแทนคือยางสังเคราะห์ชนิดต่างๆ
    หากมีการผลิตยางสังเคราะห์มากก็จะเกิดการแข่งขันในการผลิตสินค้าชนิดที่ใช้ยางสังเคราะห์ทดแทนได้

(3) การชี้นำจากราคายางในตลาดสินค้าเกษตรล่วงหน้า
    เนื่องจากยางพารามีการซื้อขายอยู่ในตลาดสินค้าเกษตรล่วงหน้าหลายแห่ง
    คือตลาดสินค้าเกษตรล่วงหน้าในประเทศไทย ญี่ปุ่น และจีน ซึ่งผู้ที่เข้าไปซื้อขายมีหลายกลุ่มเช่น
    ผู้ขายยางที่ต้องการป้องกันความเสี่ยง และนักลงทุนกลุ่มต่าง ๆ
    ซึ่งปริมาณสัญญาล่วงหน้าที่ซื้อขายในแต่ละปี (คิดเป็นปริมาณยางพารา)
    ก็มากกว่าผลผลิตยางพาราหลายเท่า ดังนั้น
    ราคายางในตลาดล่วงหน้าก็จะส่งผลต่อการซื้อขายยางพาราด้วย

3.2 ความเสี่ยงจากอัตราแลกเปลี่ยน

เนื่องจากกลุ่มบริษัทมีการส่งออกยางพาราไปยังลูกค้าต่างประเทศ
จึงต้องรับรายได้เป็นเงินตราต่างประเทศ
แต่ต้นทุนและค่าใช้จ่ายส่วนใหญ่เกิดขึ้นในประเทศดังนั้นรายได้เป็นเงินตราต่างประเทศทั้งหมดจะถูกแปลงเป็นเงินไทย
ซึ่งอัตราแลกเปลี่ยนของเงินสกุลต่างๆ เป็นเงินบาทนั้นมีความผันผวน
จึงอาจส่งผลให้รายได้มากหรือน้อยลงได้ หากไม่มีการป้องกันความเสี่ยง

3.3 ความเสี่ยงจากนโยบายรัฐบาล

เนื่องจากประเทศไทยเป็นผู้ผลิตยางพารารายใหญ่ที่สุดในโลก
และการส่งออกยางพาราก็เป็นรายได้หลักชนิด หนึ่งของประเทศ
ซึ่งมีเกษตรกรจำนวนมากอยู่ในภาคส่วนนี้ ดังนั้น
รัฐบาลจึงมีแนวโน้มที่อาจจะเข้าแทรกแซงราคายางหากรัฐบาลเห็นว่าเกษตรกรได้รับความลำบากจากรายได้ที่ลดลง
ดังจะเห็นได้จากโครงการของรัฐบาลที่เกิดขึ้นแล้วในอดีตเช่นปี 2555-2557
ซึ่งเป็นสิ่งที่กระทบต่อการประกอบธุรกิจของภาคเอกชน
เนื่องจากต้นทุนจะสูงขึ้นและอาจแข่งขันราคากับผู้ส่งออกประเทศอื่นไม่ได้
เนื่องจากราคาตลาดโลกอาจไม่ปรับขึ้นตามราคาแทรกแซงของประเทศใดประเทศหนึ่ง
หากสภาวะการแข่งขันไม่เอื้ออำนวย

+-----------------------------------------------------------------------+
| 4. ทรัพย์สินที่ใช้ในการประกอบธุรกิจ                                           |
|                                                                       |
| 4.1 ทรัพย์สินถาวร                                                        |
|                                                                       |
| บริษัทและบริษัทย่อยประกอบธุรกิจครบวงจรในการผลิต จำหน่าย และส่งออกยางพารา        |
| โดยทรัพย์สินถาวรหลักที่ใช้ในการสร้างผลผลิตคือ ที่ดิน อาคาร โรงงาน และเครื่องจักร      |
| ซึ่งกลุ่มบริษัทมีกรรมสิทธิ์ในทรัพย์สินถาวรเหล่านั้น ดังนี้                               |
|                                                                       |
| (1) ทรัพย์สินที่ใช้ในการผลิตและจำหน่าย                                        |
|                                                                       |
| +----------------------+----------------+---------+--------------+    |
| | ประเภททรัพย์สิน         | เจ้าของกรรมสิทธิ์  | มูลค่าบัญชี | ภาระผูกพัน     |    |
| |                      |                | (ลบ.)   |              |    |
| +----------------------+----------------+---------+--------------+    |
| | 1. ที่ดิน               | กล             | 908     | ติดจำน        |    |
| | และส่วนปรับปรุงที่ดิน      | ุ่มบริษัทเป็นเจ้าของ |         | องกับสถาบันการ |    |
| |                      |                |         | เงินเป็นบางส่วน |    |
| +----------------------+----------------+---------+--------------+    |
| | 2.                   |                |         |              |    |
| | อา                   |                |         |              |    |
| | คารและส่วนปรับปรุงอาคาร |                |         |              |    |
| +----------------------+----------------+---------+--------------+    |
| | 2.1 อาคารสำนักงาน 3   | กล             |         | อาคารสำนักงาน |    |
| | แห่ง                  | ุ่มบริษัทเป็นเจ้าของ |         | 2            |    |
| |                      |                |         | แห่งติดจำนองก  |    |
| | ตั้งอยู่ที่กรุงเทพฯ         |                |         | ับสถาบันการเงิน |    |
| | สมุทรปราการ           |                |         |              |    |
| | และเชียงราย           |                |         |              |    |
| +----------------------+----------------+---------+--------------+    |
| | 2.2 โรงงานผลิตน้ำยางข้น | กล             |         | ติดจำนองก     |    |
| | 5 แห่ง                | ุ่มบริษัทเป็นเจ้าของ |         | ับสถาบันการเงิน |    |
| |                      |                |         |              |    |
| | ตั้งอยู่ที่ ชลบุรี ระยอง     |                |         |              |    |
| | สุราษฎร์ธานี สงขลา      |                |         |              |    |
| | และพังงา              |                |         |              |    |
| +----------------------+----------------+---------+--------------+    |
| | 2.3 โรงงานผลิตยางแท่ง  | บจก.ไทยรับเบอร์  | 654     | ติดจำนองก     |    |
| | 1 แห่ง                | เอช พี เอ็น อาร์  |         | ับสถาบันการเงิน |    |
| |                      |                |         |              |    |
| | ตั้งอยู่ที่ ชุมพร           |                |         |              |    |
| +----------------------+----------------+---------+--------------+    |
| | 2.4                  | บมจ.เวิลด์เฟล็กซ์  |         | ติดจำนองก     |    |
| | โรงงานผลิตเส้นด้ายยางยืด |                |         | ับสถาบันการเงิน |    |
| | 1 แห่ง                |                |         |              |    |
| |                      |                |         |              |    |
| | ตั้งอยู่ที่ ระยอง          |                |         |              |    |
| +----------------------+----------------+---------+--------------+    |
| | 2.5 โรงงานผลิตที่นอน    | บจ. เลเท็กซ์     |         | ติดจำน        |    |
| | หมอน ยางพารา 1 แห่ง   | ซิสเท็มส์         |         | องกับสถาบันการ |    |
| |                      |                |         | เงินเป็นบางส่วน |    |
| | ตั้งอยู่ที่ ฉะเชิงเทรา      |                |         |              |    |
| +----------------------+----------------+---------+--------------+    |
| | 2.6                  | บจก            |         | ไม่ติดจำนองก   |    |
| | โ                    | .ไทยรับเบอร์แลนด์ |         | ับสถาบันการเงิน |    |
| | รงเรือนที่ใช้ในงานสวนยาง | แอนด์ แพลนเตชั่น  |         |              |    |
| | 4 แห่ง                |                |         |              |    |
| |                      |                |         |              |    |
| | ตั้งอยู่ที่ เชียงราย น่าน    |                |         |              |    |
| | พะเยา และชัยนาท       |                |         |              |    |
| +----------------------+----------------+---------+--------------+    |
| | 3. เครื่องจักร          |                |         |              |    |
| +----------------------+----------------+---------+--------------+    |
| | 3.1                  | กล             |         | ติดจำน        |    |
| | เครื่องจักรใช้ผลิตน้ำยางข้น | ุ่มบริษัทเป็นเจ้าของ |         | องกับสถาบันการ |    |
| |                      | และ            |         | เงินเป็นส่วนใหญ่ |    |
| |                      | ภายใ           |         |              |    |
| |                      | ต้สัญญาเช่าการเงิน |         |              |    |
| +----------------------+----------------+---------+--------------+    |
| | 3.2.                 | บจก.ไทยรับเบอร์  |         | ติดจำน        |    |
| | เครื่องจักรใช้ผลิตยางแท่ง  | เอช พี เอ็น อาร์  |         | องกับสถาบันการ |    |
| |                      |                |         | เงินเป็นบางส่วน |    |
| +----------------------+----------------+---------+--------------+    |
| | 3.3.                 | บมจ.เวิลด์เฟล็กซ์  | 737     | ติดจำน        |    |
| | เครื่อ                 |                |         | องกับสถาบันการ |    |
| | งจักรใช้ผลิตเส้นด้ายยางยืด |                |         | เงินเป็นส่วนใหญ่ |    |
| +----------------------+----------------+---------+--------------+    |
| | 3.4.                 | บจ. เลเท็กซ์     |         | ติดจำน        |    |
| | เครื่องจักรใช้ผลิตที่นอน    | ซิสเท็มส์         |         | องกับสถาบันการ |    |
| | หมอนยางพารา          |                |         | เงินเป็นบางส่วน |    |
| +----------------------+----------------+---------+--------------+    |
| | 3.5                  | บจก            |         | ไม่ติดจำนองก   |    |
| | เ                    | .ไทยรับเบอร์แลนด์ |         | ับสถาบันการเงิน |    |
| | ครื่องจักรใช้ในงานสวนยาง | แอนด์ แพลนเตชั่น  |         |              |    |
| +----------------------+----------------+---------+--------------+    |
|                                                                       |
| ทั้งนี้ ณ วันที่ 31 ธันวาคม 2557 กลุ่มบริษัทมีการใช้ทรัพย์สินที่ดิน อาคาร โรงงาน          |
| และเครื่องจักรมูลค่าตามบัญชีรวม 1,042.47                                     |
| ล้านบาทเป็นหลักประกันการกู้ยืมเงินจากสถาบันการเงิน                              |
|                                                                       |
| หมายเหตุ: มูลค่าบัญชี คือ ราคาประเมินทรัพย์สิน หักด้วยค่าเสื่อมราคาสะสม              |
|                                                                       |
| (2) อสังหาริมทรัพย์เพื่อการลงทุน ประกอบด้วย                                   |
|                                                                       |
| ที่ดิน อาคารสำนักงานให้เช่า จำนวน 1 อาคาร มีเนื้อที่ 36.50 ตารางวา               |
| เป็นกรรมสิทธิ์ของบริษัท มีมูลค่าทางบัญชีรวม 12 ล้านบาท ณ วันที่ 31 ธันวาคม 2557       |
| อสังหาริมทรัพย์แห่งนี้ไม่มีภาระติดจำนองกับสถาบันการเงิน                            |
|                                                                       |
| ที่ดิน อาคารโรงงาน ให้เช่า มีจำนวนอาคาร 12 หลัง บนเนื้อที่ 75 ไร่ 2 งาน 86        |
| ตารางวา เป็นกรรมสิทธิ์ของบริษัท มีมูลค่าทางบัญชีรวม 75                           |
| ล้านบาทให้บริษัทอื่นที่ไม่เกี่ยวข้องกันแห่งหนึ่งเช่าอยู่ ในอัตราปีละ 1.02 ล้านบาท           |
| (สัญญาเช่ามีอายุ 10 ปี เริ่มวันที่ 1 กุมภาพันธ์ 2554 หมดอายุวันที่ 31 มกราคม 2564)     |
| อสังหาริมทรัพย์แห่งนี้มีภาระติดจำนองกับสถาบันการเงิน                              |
|                                                                       |
| ในระหว่างปี 2557 กลุ่มบริษัทได้โอนที่ดิน อาคาร โรงงานเป็นอสังหาริมทรัพย์เพื่อการลงทุน   |
| ได้แก่                                                                  |
|                                                                       |
| ที่ดิน ให้เช่า เนื้อที่ 2,118 ไร่ 2 งาน 39 ตารางวา เป็นกรรมสิทธิ์ของบริษัทย่อย คือ      |
| บมจ.เวิลด์เฟล็กซ์ มีมูลค่าทางบัญชี 271 ล้านบาท ให้บุคคลอื่นที่ไม่เกี่ยวข้องกันเช่า          |
| เพื่อปลูกอ้อย นับแต่วันที่ 1 ธันวาคม 2557 ถึง วันที่ 31 มีนาคม 2561 ในอัตราค่าเช่า 6    |
| ล้านบาท อสังหาริมทรัพย์แห่งนี้ไม่มีภาระติดจำนองกับสถาบันการเงิน                     |
|                                                                       |
| ที่ดิน อาคารโรงงาน ให้เช่า มีจำนวนอาคาร 8 หลัง พร้อมสิ่งปลูกสร้างอื่น บนเนื้อที่ 36 ไร่  |
| 2 งาน 48 ตารางวา เป็นกรรมสิทธิ์ของบริษัทย่อย คือ บจก.ไทยรับเบอร์ เอช พี เอ็น อาร์  |
| มีมูลค่าทางบัญชีรวม 110 ล้านบาทให้บริษัทอื่นที่ไม่เกี่ยวข้องกันแห่งหนึ่งเช่าอยู่ ในอัตราปีละ 6  |
| ล้านบาท (สัญญาเช่ามีอายุ 5 ปี เริ่มวันที่ 15 มกราคม 2557)                        |
| อสังหาริมทรัพย์แห่งนี้มีภาระติดจำนองกับสถาบันการเงิน                              |
|                                                                       |
| ณ วันที่ 31 ธันวาคม 2557 อสังหาริมทรัพย์เพื่อการลงทุนดังกล่าว มีมูลค่าทางบัญชีรวม 469   |
| ล้านบาท (เป็นราคาประเมินโดยผู้ประเมินอิสระเมื่อวันที่ 25 ธันวาคม 2557 และ วันที่ 8    |
| มกราคม 2558 ใช้เป็นราคาขายได้)                                           |
|                                                                       |
| (3) ทรัพย์สินที่ถือไว้รอการขาย ประกอบด้วย                                     |
|                                                                       |
| ที่ดิน อาคารโรงงานผลิตน้ำยางข้น (บริษัทย่อย คือ บจก.ไทยรับเบอร์ลาเท็คซ์กรุ๊ป          |
| เป็นเจ้าของ) จำนวน 1แห่ง ตั้งอยู่ที่บึงกาฬ มีเนื้อที่ 89 ไร่ ณ วันที่ 31 ธันวาคม 2557     |
| มีมูลค่าทางบัญชีรวม 21 ล้านบาท และติดภาระจำนองกับสถาบันการเงิน                  |
| ขณะนี้ยังอยู่ระหว่างการติดต่อหาผู้ซื้อ ซึ่งคาดว่าใช้เวลาดำเนินการขายเกินกว่า 1 ปี         |
| โด                                                                    |
| ยฝ่ายบริหารได้ประเมินแล้วเห็นว่าไม่จำเป็นต้องมีการตั้งค่าเผื่อการด้อยค่าของทรัพย์สินดังกล่าว |
| เนื่องจากมีราคาใกล้เคียงกับมูลค่ายุติธรรมในปัจจุบัน                                |
| และคาดว่าในอนาคตจะขายได้ในราคาที่ไม่ต่ำกว่าราคาตามบัญชีอย่างแน่นอน               |
|                                                                       |
| ที่ดินใช้ปลูกสวนยาง (บริษัทย่อย คือ บจก.ไทยรับเบอร์แลนด์ แอนด์ แพลนเตชั่น เป็นเจ้าของ) |
| จำนวน 1 แห่ง ตั้งอยู่ที่เพชรบูรณ์ มีเนื้อที่ 11 ไร่ ณ วันที่ 31 ธันวาคม 2557             |
| มีมูลค่าทางบัญชีรวม 0.44 ล้านบาท                                            |
|                                                                       |
| (4) สินทรัพย์ที่ไม่มีตัวตน                                                    |
|                                                                       |
| สินทรัพย์ท                                                               |
| ี่ไม่มีตัวตนของบริษัทและบริษัทย่อยที่สำคัญในการประกอบธุรกิจเป็นประเภทซอฟท์แวร์คอมพิวเตอร์ |
| ซึ่งมีมูลค่าทางบัญชี ณ วันที่ 31 ธันวาคม 2557 จำนวนเงิน 1 ล้านบาท                  |
|                                                                       |
| 4.2 นโยบายการลงทุนในบริษัทย่อยและบริษัทร่วม                                  |
|                                                                       |
| บริษัทมีนโยบายการลงทุนในธุรกิจผลิตสินค้าเพื่อจำหน่าย เนื่องจากเป็นธุรกิจหลักของกลุ่ม      |
| โดยเป็นกา                                                              |
| รลงทุนในสัดส่วนที่มากพอให้บริษัทเข้าร่วมบริหารจัดการและกำหนดแนวทางของธุรกิจดังกล่าวได้ |
|                                                                       |
| 4.3 รายละเอียดเกี่ยวกับรายการประเมินราคาทรัพย์สิน                             |
|                                                                       |
| (1) กลุ่มบริษัทใช้นโยบายการบันทึกบัญชีทรัพย์สินถาวรหมวดที่ดิน อาคาร โรงงาน           |
| และเครื่องจักรด้วยวิธีตีราคาใหม่มาตั้งแต่ปี 2550 และจะทำการประเมินราคายุติธรรมใหม่ทุก  |
| 5 ปี โดยล่าสุดกลุ่มบริษัทได้ประเมินราคายุติธรรมใหม่ในปี 2554                       |
| (ยกเว้นอสังหาริมทรัพย์เพื่อการลงทุนทำการประเมินใหม่ทุกปี)                         |
| และจะทำการประเมินใหม่อีกครั้งในปี 2559                                      |
|                                                                       |
| ในปี 2557 เครื่องจักรใช้ผลิตน้ำยางข้นของกลุ่มบริษัทได้ถูกตีราคาใหม่                   |
| และได้ทำสัญญาขายและเช่ากลับคืน (ดูหมายเหตุงบการเงินข้อ 15 และ 21)              |
|                                                                       |
| ดังนั้น ณ วันที่ 31 ธันวาคม 2557 มูลค่าตามบัญชีของที่ดิน อาคาร โรงงาน               |
| และเครื่องจักรของกลุ่มบริษัทจึงบันทึกและเปิดเผยในมูลค่ายุติธรรมเรียบร้อยแล้ว            |
|                                                                       |
| (2) บริษัทผู้ประเมินราคาทรัพย์สินให้กลุ่มบริษัท                                    |
|                                                                       |
| บริษัทผู้ประเมินราคาทรัพย์สินในปี 2554 และ ปี 2557 คือ บจก. เอเจนซี่ ฟอร์           |
| เรียลเอสเตท แอฟแฟร์ส(Agency For Real Estate Affairs) และบจก.ที่ปรึกษา      |
| เฟิร์สสตาร์ (First Star Consultant Co., Ltd.) ตามลำดับ                    |
| ซึ่งเป็นบริษัทประเมินมูลค่าทรัพย์สินในตลาดท                                      |
| ุนที่อยู่ในบัญชีรายชื่อที่สำนักงานคณะกรรมการกำกับหลักทรัพย์และตลาดหลักทรัพย์ให้ความเห็นชอบ |
| หรือ ผู้เชี่ยวชาญเฉพาะด้านที่สำนักงานฯ ให้การยอมรับ                              |
|                                                                       |
| (3) วัตถุประสงค์การประเมินราคาทรัพย์สินของกลุ่มบริษัท เพื่อให้ทรัพย์สินถาวรหมวดที่ดิน     |
| อาคาร โรงงาน และเครื่องจักรแสดงมูลค่ายุติธรรมที่แท้จริง                          |
|                                                                       |
| 5. ข้อพิพาททางกฏหมาย                                                    |
+-----------------------------------------------------------------------+

บริษัทและบริษัทย่อยไม่มีคดีหรือข้อพิพาททางกฎหมายที่มีมูลค่าเกินกว่าร้อยละ 5 ของส่วนของผู้ถือหุ้น
ณ วันที่ 31 ธันวาคม 2557

  -----------------------------------------------------------------------
  6. ข้อมูลทั่วไปและข้อมูลสำคัญอื่น

  -----------------------------------------------------------------------

6.1 ข้อมูลทั่วไป

(1) บริษัท

ชื่อ บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

สำนักงานใหญ่ 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์สนญ. (662) 751-7171 (36 คู่สาย), 751-7140 ถึง 75

โทรสารสนญ. (662) 316-3938

โรงงาน 29 หมู่ 2 ถนนบ้านบึง-แกลง กม.56-57 ตำบลหนองใหญ่ อำเภอหนองใหญ่ จังหวัดชลบุรี
20190

โทรศัพท์โรงงาน (038) 168-529-34

โทรสารโรงงาน (038) 168-529-34 ต่อ 105

ประเภทธุรกิจ ผลิตและจำหน่ายน้ำยางข้นและสกิมบล็อก

เลขทะเบียนบริษัท 0107536000137

เว็บไซด์ http://www.thaitex.com

ทุนจดทะเบียน หุ้นสามัญ 749,607,657 หุ้น ทุนจดทะเบียน 749,607,657 บาท

ทุนเรียกชำระ หุ้นสามัญ 681,479,688 หุ้น ทุนเรียกชำระ 681,479,688 บาท

(2) นิติบุคคลที่บริษัทถือหุ้นตั้งแต่ร้อยละ 10 ขึ้นไป

1. บริษัท ไทยรับเบอร์ลาเท็คซ์กรุ๊ป จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75โทรสาร (662) 316-3938

โรงงาน จำนวน 6 โรงงาน มีที่ตั้งดังนี้

1. 35 หมู่ที่ 4 ตำบลกระโสม อำเภอตะกั่วทุ่ง จังหวัดพังงา 82130

โทรศัพท์ (076) 496-5309, (076) 496-324, (081) 840-2835, (081) 840-8352

โทรสาร (076) 496-325

  2. 124 หมู่ 11 บ้านคลองปอม ตำบลบ้านพรุ อำเภอหาดใหญ่ จังหวัดสงขลา 90250

โทรศัพท์ (074) 291-171-5, (081) 738-5645 โทรสาร (074) 471-633

3. 293/2 หมู่ที่ 1 ถนนสุราษฎร์-บ้านนาสาร ตำบลขุนทะเล อำเภอเมืองสุราษฎร์ธานี

จังหวัดสุราษฎร์ธานี 84100

โทรศัพท์ (081) 719-4313, (089) 729-2631, (080) 523-6668 โทรสาร (077)
355-769

4. 44/5 หมู่ที่ 8 ถนนกระเฉด-หาดใหญ่ ตำบลกระเฉด อำเภอเมืองระยอง จังหวัดระยอง
21100

  โทรศัพท์ (038) 634-105, (038) 634-306-7 โทรสาร (038) 634-308

5. 255 หมู่ที่ 5 ตำบลแม่น้ำคู้ อำเภอปลวกแดง จังหวัดระยอง 21140

  โทรศัพท์ (038) 913-289-92 โทรสาร (038) 913-289-92 ต่อ 103

6. 10/5 หมู่ที่ 3 ตำบลปะตง อำเภอสอยดาว จังหวัดจันทบุรี 22180

  โทรศัพท์ (038) 913-289-92 โทรสาร (038) 913-289-92 ต่อ 103

ประเภทธุรกิจ ผลิตและจำหน่ายน้ำยางข้น ยางแผ่น และผลิตผลพลอยได้จากน้ำยาง

สัดส่วนการถือหุ้น จำนวน 99,999,994 หุ้น คิดเป็นร้อยละ 99.99 ของหุ้นสามัญทั้งหมด 100
ล้านหุ้น

ทุนจดทะเบียน 1,000 ล้านบาท

ทุนเรียกชำระ 544 ล้านบาท

  บริษัทย่อยของบริษัท ไทยรับเบอร์ลาเท็คซ์กรุ๊ป จำกัด

  Shanghai Runmao International Trading Co., Ltd หรือ

  บริษัท ไทยรับเบอร์ลาเท็คซ์กรุ๊ป จำกัด (เซี่ยงไฮ้)

สำนักงาน Shanghai Greentown Room 601 Unit 1, Lane 99 Jinhe Road, Pudong,
Shanghai 200127 Chinaโทรศัพท์ (86) 2138762472 โทรสาร (86) 2150454365

ประเภทธุรกิจ ซื้อและจำหน่ายผลิตภัณฑ์จากยางพาราธรรมชาติ

สัดส่วนการถือหุ้น ร้อยละ 55 คิดเป็นเงิน 555,500 ดอลลาร์สหรัฐอเมริกา

ทุนชำระแล้ว 1,010,000 ดอลลาร์สหรัฐอเมริกา

  2. บริษัท เวิลด์เฟล็กซ์ จำกัด (มหาชน)

สำนักงาน 30 บางนาคอมเพล็กซ์ ซอยบางนา-ตราด 25 ถนนบางนา-ตราด กม.3 แขวงบางนา
เขตบางนา

  กรุงเทพฯ 10260

โทรศัพท์ (662) 744-0888 โทรสาร (662) 744-0233

โรงงาน 59/1 หมู่ที่ 5 ถนนปลวกแดง ตำบลแม่น้ำคู้ อำเภอปลวกแดง จังหวัดระยอง 21140

โทรศัพท์ (038) 637-558-9 โทรสาร (038) 637-560

ประเภทธุรกิจ ผลิตและจำหน่ายเส้นด้ายยางยืด

สัดส่วนการถือหุ้น จำนวน 75,799,454 หุ้น คิดเป็นร้อยละ 98.44 ของหุ้นสามัญ 77 ล้านหุ้น

ทุนจดทะเบียน 308 ล้านบาท

ทุนเรียกชำระ 308 ล้านบาท

3. บริษัท ไทยรับเบอร์ แลนด์ แอนด์ แพลนเตชั่น จำกัด

สำนักงาน 121/316 หมู่ที่ 3 ตำบลบ้านดู่ อำเภอเมืองเชียงราย จังหวัดเชียงราย 57100

โทรศัพท์ (053) 767-650 โทรสาร (053) 767-650

สวนยางพารา ตั้งอยู่ที่จังหวัดน่าน พะเยา เชียงราย และ ชัยนาท

ประเภทธุรกิจ ปลูกสวนยางพารา

สัดส่วนการถือหุ้น จำนวน 29,999,994 หุ้น คิดเป็นร้อยละ 99.99 ของหุ้นสามัญ 30 ล้านหุ้น

ทุนจดทะเบียน 300 ล้านบาท

ทุนเรียกชำระ 300 ล้านบาท

  บริษัทร่วมของบริษัท ไทยรับเบอร์ แลนด์ แอนด์ แพลนเตชั่น จำกัด

  บริษัท สวนยางวังสมบูรณ์ จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75โทรสาร (662) 751-7015

ที่ตั้งสวนยางพารา 127 หมู่ 8 ตำบลวังสมบูรณ์ อำเภอวังสมบูรณ์ จังหวัดสระแก้ว 27250

โทรศัพท์ (037) 252-084, (081) 916-5834 โทรสาร (037) 252-084

ประเภทธุรกิจ ปลูกสวนยางพารา

สัดส่วนการถือหุ้น จำนวน 2.678 ล้านหุ้น คิดเป็นร้อยละ 48.43 ของหุ้นสามัญ 5.53 ล้านหุ้น

ทุนจดทะเบียน 55.30 ล้านบาท

ทุนเรียกชำระ 55.30 ล้านบาท

4. บริษัท แอโกรเวลท์ จำกัด

สำนักงาน 30 บางนาคอมเพล็กซ์ ซอยบางนา-ตราด 25 ถนนบางนา-ตราด กม.3 แขวงบางนา
เขตบางนา

กรุงเทพฯ 10260

โทรศัพท์ (662) 744-0888 โทรสาร (662) 744-0233

ประเภทธุรกิจ นายหน้าซื้อขายสินค้าเกษตรล่วงหน้าในตลาด AFET

สัดส่วนการถือหุ้น จำนวน 7,499,992 หุ้น คิดเป็นร้อยละ 99.99 ของหุ้นสามัญ 7.50 ล้านหุ้น

ทุนจดทะเบียน 75.00 ล้านบาท

ทุนเรียกชำระ 63.75 ล้านบาท

5. บริษัท ไทยรับเบอร์ เอช พี เอ็น อาร์ จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75โทรสาร (662) 752-8047

โรงงาน 126 หมู่ 8 ถนนเพชรเกษม หลักกม.ที่ 441 ตำบลเขาไชยราช อำเภอประทิว
จังหวัดชุมพร 86210

โทรศัพท์ (077) 651-288 โทรสาร (077) 651-288

ประเภทธุรกิจ ผลิตยางแท่งและยางคอมพาวด์

สัดส่วนการถือหุ้น จำนวน 24,999,997 หุ้น คิดเป็นร้อยละ 99.99 ของหุ้นสามัญ 25 ล้านหุ้น

ทุนจดทะเบียน 250 ล้านบาท

ทุนเรียกชำระ 250 ล้านบาท

6. บริษัท เลเท็กซ์ ซิสเทมส์ จำกัด

สนง.และโรงงาน นิคมอุตสาหกรรมลาดกระบัง เขตส่งเสริมการส่งออก 1 เลขที่ 111
ถนนฉลองกรุง

แขวงลำปลาทิว เขตลาดกระบัง กรุงเทพ 10520

โทรศัพท์ (662) 326-0886-7 โทรสาร (662) 326-0292

ประเภทธุรกิจ: ผลิตและจำหน่ายที่นอนและหมอนยางพารา

สัดส่วนการถือหุ้น จำนวน 4,790,335 หุ้น คิดเป็นร้อยละ 56.16 ของหุ้นสามัญ 8,529,101 หุ้น

ทุนจดทะเบียน 78.81 ล้านบาท

ทุนเรียกชำระ 78.81 ล้านบาท

7. Myanmar Thai Rubber Joint Corporation Limited

สำนักงานย่างกุ้ง No.96 (C), Lanthit Road, Nanthagone Quarter, Insein
Township, Yangon, Myanmar.

โทรศัพท์สนง. 951-700942 โทรสาร 951-644733

ที่ตั้งสวนยางพารา 62/1 Kyae Kyay Taing Pyin Field, Kyae Village Track, Palaw
Township, Myeik District ,

  Thanintharyi Region, Myanmar.

โทรศัพท์สวนยาง 959-49902048

ประเภทธุรกิจ: สวนยางพารา

สัดส่วนการถือหุ้น ร้อยละ 64 คิดเป็นเงิน 51.20 ล้านบาท

ทุนจดทะเบียน 80 ล้านบาท

ทุนเรียกชำระ 80 ล้านบาท

(3) บุคคลอ้างอิงอื่น

1. นายทะเบียนหลักทรัพย์

ชื่อ บริษัท ศูนย์รับฝากหลักทรัพย์ (ประเทศไทย) จำกัด

สำนักงาน อาคารตลาดหลักทรัพย์แห่งประเทศไทย เลขที่ 62 ถนนรัชดาภิเษก เขตคลองเตย
กรุงเทพฯ 10110

โทรศัพท์ (662) 229-2000 โทรสาร (662) 654-5642

2. ผู้สอบบัญชี

ชื่อสำนักงาน บริษัท เคพีเอ็มจี ภูมิไชย สอบบัญชี จำกัด

สำนักงาน ชั้น 48 เอ็มไพร์ทาวเวอร์ เลขที่ 195 ถนนสาทรใต้ กรุงเทพ 10120

โทรศัพท์ (662) 677-2000 โทรสาร (662) 677-2222

ชื่อผู้สอบบัญชี 1. นายนิรันดร์ ลีลาเมธวัฒน์ ผู้สอบบัญชีรับอนุญาตเลขที่ 2316 และ/หรือ

  2. นางสาวนิตยา เชษฐโชติรส ผู้สอบบัญชีรับอนุญาตเลขที่ 4439 และ/หรือ

  3. นายวีระชัย รัตนจรัสกุล ผู้สอบบัญชีรับอนุญาตเลขที่ 4323